La Vicepresidenta segona i Ministra d'Economia, Elena Salgado, ha visitat les instal·lacions esportives del Terç en Alaquàs
06/02/2010

# La Vicepresidenta segona i Ministra d'Economia, Elena Salgado, ha visitat les instal·lacions esportives del Terç en Alaquàs

*   06/02/2010
*   [Imprimir](#)
*   Compartir
*    https://www.alaquas.org/documento.asp?id\_do=11855

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11855%2F0&title=Ajuntament%20d%27Alaqu%C3%A0s.%20Premsa.La%20Vicepresidenta%20segona%20i%20Ministra%20d%27Economia%2C%20Elena%20Salgado%2C%20ha%20visitat%20les%20instal%26%23183%3Blacions%20esportives%20del%20Ter%C3%A7%20en%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11855/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11855/06022010img_2755_Form_4.jpg)](https://www.alaquas.org/ficheros/documentos/2010/2/11855/06022010img_2755_Form_10.jpg "<a href='https://www.alaquas.org/ficheros/documentos/2010/2/11855/06022010img_2755_Form_10.jpg' target=_blank><i class='fa fa-external-link' aria-hidden='true'></i>.La Vicepresidenta segona i Ministra d'Economia, Elena Salgado, ha visitat les instal&#183;lacions esportives del Terç en Alaquàs</a>")

El nou complex esportiu ha estat finançat pel 'Pla Zapatero' amb una inversió de 5,3 milions d'euros i ha generat 70 llocs de treball

La vicepresidenta i ministra d'Economia, Elena Salgado, ha visitat les noves Instal·lacions Esportives del Terç en el municipi valencià d'Alaquàs, acompanyada per l'alcaldessa d'Alaquàs, Elvira García Campos, i tota la Corporació municipal. La remodelació d'aquest complex esportiu de més de 46.000 metres quadrats de superfície ha estat finançada pel Pla Estatal d'Inversió Local del Govern d'Espanya amb una inversió de 5,3 milions d'euros i la generació de 70 llocs de treball.

El Projecte de Remodelació ha estat una aposta de l'Ajuntament d'Alaquàs per a donar resposta a les demandes ciutadanes dels diferents clubs esportius. Aquest nou espai recreatiu i d'oci s'ha renovat completament per adaptar-se als nous temps i dotar-lo de les instal·lacions necessàries per a esports que abans no es podien practicar a Alaquàs.

Destaquen principalment els cinc camps de futbol, en els quals es podrà practicar futbol 11 i futbol 7. Tots han estat dotats de gespa artificial, un element que beneficiarà la qualitat de joc i aportarà estabilitat als jugadors. Aquest avantatge suposa poder practicar aquest esport més sovint i sense importar les condicions climàtiques donat que aquest material es conserva en bon estat durant molt més temps que la gespa natural.

La Remodelació ha permés també la construcció d'una nova zona d'atletisme que augmentarà les possibilitats per a practicar les diverses modalitats d'aquest esport: salt de longitud, salt de perxa o salt d'altura, entre d'altres. A més a més, tot el recinte està envoltat per una zona verda amb un llarg circuit de fúting útil tant per als corredors com per a la preparació física prèvia a distints tipus d'entrenaments.

El nou complex esportiu compta també amb nous vestidors per a tots els clubs, grades amb més espai i una nova cafeteria. El Terç serà a partir d'ara també la seu dels diferents clubs esportius, que disposaran en ell d'espais per al desenvolupament de les tasques de coordinació i organització.